
[bookmark: _Hlk96344127]Par nekustamā īpašuma Atceres (Olaines pagastā) sadalīšanu, nosaukuma piešķiršanu, nekustamā īpašuma lietošanas mērķu noteikšanu

[bookmark: _Hlk118884808]Olaines novada pašvaldībā (turpmāk – Pašvaldība) 2026.gada 17.septembrī reģistrēts SIA  “Baltic Terra Capital” (reģ.Nr.40203653737, adrese: Skanstes iela 25, Rīga, LV-1013) pilnvarotās pārstāves Elīnas Lienes Grāvītes (personas kods 210895-11352) iesniegums (reģ.Nr. ONP/1.1./26/6556-SD) (turpmāk – Iesniegums) ar lūgumu pieņemt lēmumu par nekustamā īpašuma Atceres (kadastra Nr.8080 014 0003) (turpmāk - Īpašums) sastāva grozīšanu, jauna nekustamā īpašuma sastāvā izdalot zemes vienību ar kadastra apzīmējumu 8080 014 0004.
[bookmark: _Hlk118884858]Izvērtējot ar lietu saistītos apstākļus un spēkā esošos normatīvos aktus, konstatēts:
Īpašums sastāv no zemes vienības ar kadastra apzīmējumu 8080 014 0003 (turpmāk – Zemes vienība Nr.1) aptuveni 23,6 ha platībā bez adreses un zemes vienības ar kadastra apzīmējumu 8080 014 0004 (turpmāk – Zemes vienība Nr.2) aptuveni 3,2 ha platībā bez adreses.
Īpašumtiesības ierakstītas Rīgas rajona tiesas Zemesgrāmatu nodaļas, Olaines pagasta zemesgrāmatas nodalījumā Nr. 5 uz SIA  “Baltic Terra Capital” vārda.
Iesniegumam pievienota Vidzemes apgabaltiesas zvērinātas notāres Ainas Zvirzdiņas pilnvara Nr.3542, kur SIA  “Baltic Terra Capital”  (turpmāk – Sabiedrība) pilnvaro Elīnu Lieni Grāvīti Sabiedrības vārdā veikt tai piederošo nekustamo īpašumu sadalīšanu.
Pašvaldības domes 2025.gada 28.maija saistošie noteikumi Nr.SN7/2025 “Grozījumi Olaines novada domes 2022.gada 27.aprīļa saistošajos noteikumos Nr. SN5/2022 “Olaines novada teritorijas plānojuma 2018. – 2030. gadam teritorijas izmantošanas un apbūves noteikumi un grafiskā daļa”” (turpmāk - Plānojums) nosaka plānoto (atļauto) izmantošanu Zemes vienībai Nr.1 – mežu teritorija, lauksaimniecības teritorija (L) un ūdeņu teritorija, Zemes vienībai Nr.2 – lauksaimniecības teritorija (L).
Plānojums nosaka:
2.4. Prasības piekļūšanai zemes vienībām:
13. Atļauts veidot jaunas zemes vienības, ja zemes vienībai nodrošināta piekļuve vismaz vienā no veidiem:
13.3. no pašvaldības ceļa vai ielas.
	4.10.1. Mežu teritorija (M).
	4.10.1.1. Pamatinformācija.
442. Mežu teritorija (M) ir funkcionālā zona, ko nosaka, lai nodrošinātu apstākļus mežu ilgtspējīgai attīstībai un ar mežu saistīto galveno – saimniecisko, ekoloģisko un sociālo – funkciju īstenošanai.
	4.10.1.2. Teritorijas galvenie izmantošanas veidi:
443. Mežsaimnieciska izmantošana (21001).
444. Mežs īpaši aizsargājamās dabas teritorijās (21002).
445. Labiekārtota ārtelpa (24001): labiekārtots parks, skvērs, dārzs, mežaparks, ietverot apstādījumus un labiekārtojumu, tai skaitā nedzīvojamās ēkas un inženierbūves atpūtas un fizisko aktivitāšu nolūkam un citu publiskās ārtelpas funkciju nodrošināšanai.
446. Ārtelpa bez labiekārtojuma (24002).
	4.11.1. Lauksaimniecības teritorija (L).
4.11.1.1. Pamatinformācija.
474. Lauksaimniecības teritorija (L) ir funkcionālā zona, ko nosaka, lai nodrošinātu lauksaimniecības zemes kā resursa racionālu un daudzveidīgu izmantošanu visu veidu lauksaimnieciskajai darbībai un ar to saistītajiem pakalpojumiem.
	4.11.1.2. Teritorijas galvenie izmantošanas veidi
475. Viensētu apbūve (11004): savrupa apbūve lauku teritorijā, ko veido viena vai divas individuālās dzīvojamās ēkas vienā zemes vienībā ar saimniecības ēkām un palīgbūvēm, kas nepieciešamas mājsaimniecības uzturēšanai vai saimnieciskai darbībai.
476. Lauksaimnieciskās ražošanas uzņēmumu apbūve (13003).
477. Lauksaimnieciska izmantošana (22001).
478. Labiekārtota ārtelpa (24001): labiekārtots skvērs, parks, ieskaitot atrakciju un atpūtas parkus, ietverot apstādījumus un labiekārtojumu, tai skaitā nedzīvojamās ēkas un inženierbūves atpūtas un fizisko aktivitāšu nolūkam un citu publiskās ārtelpas funkciju nodrošināšanai.
479. Ārtelpa bez labiekārtojuma (24002).
480. Ūdens telpas publiskā izmantošana (24003): esošo ūdensobjektu teritorijā – ūdens akvatorijas izmantošana publiskiem pasākumiem, pakalpojumiem, atpūtai, sportam un to nodrošināšanai nepieciešamā infrastruktūra, tai skaitā peldbūves vai uz pāļiem stiprinātas būves.
	4.12.1. Ūdeņu teritorija (Ū).
	4.12.1.1. Pamatinformācija.
608. Ūdeņu teritorija (Ū) ir funkcionālā zona, ko nosaka, lai nodrošinātu racionālu un ilgtspējīgu ūdeņu resursu izmantošanu saimnieciskai darbībai, transportam, rekreācijai un vides 
aizsardzībai.
4.12.1.2. Teritorijas galvenie izmantošanas veidi:
609. Inženiertehniskā infrastruktūra (14001).
610. Transporta lineārā infrastruktūra (14002).
611. Transporta apkalpojošā infrastruktūra (14003).
612. Energoapgādes uzņēmumu apbūve (14006).
613. Ūdenssaimnieciska izmantošana (23001).
614. Ūdens telpas publiskā izmantošana (24003).
	Zemes pārvaldības likums nosaka:
7.panta “Piekļuves nodrošināšana jaunveidojamiem zemes gabaliem” pirmā daļa - Visiem jaunveidojamiem zemes gabaliem, izņemot starpgabalus, nodrošina piekļuvi no pašvaldības ceļa vai ielas vai piekļuvi no valsts autoceļa atbilstoši normatīvajiem aktiem par ceļu pievienošanu valsts autoceļiem. Ja tas nav iespējams, piekļuvi nodrošina pa servitūta ceļu vai pa projektētu servitūta ceļu pēc servitūta nodibināšanas.
Nekustamā īpašuma valsts kadastra likums nosaka:
37.pants - Veidojot jaunu nekustamo īpašumu vai dzēšot ierakstu par nekustamo īpašumu, vienlaikus groza tā reģistrētā nekustamā īpašuma sastāvu, kuram pievieno vai no kura atdala nekustamo īpašumu vai nekustamā īpašuma objektu, kā arī to raksturojošos datus un aktualizē datus Kadastra informācijas sistēmā.
Ministru kabineta 2006.gada 20.jūnija noteikumi Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” nosaka: 
	2.punkts - Nekustamā īpašuma lietošanas mērķi (turpmāk – lietošanas mērķis) atbilstoši detālplānojumam, vietējās pašvaldības teritorijas plānojumam vai normatīvajos aktos noteiktajā kārtībā uzsāktai zemes vai būves pašreizējai izmantošanai (turpmāk – likumīga izmantošana) kadastrālās vērtēšanas vajadzībām nosaka:
2.1. zemes vienībai un plānotai (projektētai) zemes vienībai (turpmāk – zemes vienība).
4.punkts - Zemes vienībai un zemes vienības daļai nosaka vienu vai vairākus lietošanas mērķus. Lietošanas mērķim nosaka piekrītošo zemes platību.
Ministru kabineta 2021.gada 29.jūnija noteikumi Nr.455 “Adresācijas noteikumi” nosaka:
 32.punkts - Pašvaldība lēmumu un informāciju par adreses piešķiršanu, maiņu, tai skaitā adreses pieraksta formas precizēšanu, likvidēšanu vai esošās adreses saglabāšanu viensētai, ēkai, apbūvei paredzētajai zemes vienībai un telpu grupai sagatavo atbilstoši šo noteikumu 1. pielikumam. 
45.punkts - Adresācijas objektus klasifikatorā klasificē pēc to tipiem, ņemot vērā administratīvo teritoriju, novadu teritoriālā iedalījuma vienību, apdzīvotu vietu, ielu, ēku, apbūvei paredzēto zemes vienību un telpu grupu savstarpējo hierarhiju.
Ievērojot iepriekš minēto, Attīstības un komunālo jautājumu komitejas 2026.gada 22.septembra sēdes protokolu Nr.9 un, pamatojoties uz Pašvaldību likuma 4.panta pirmās daļas 15., 16.punktu, 5.panta pirmo daļu, 10.panta pirmās daļas 21.punktu, Zemes pārvaldības likuma 7.panta pirmo daļu, Nekustamā īpašuma valsts kadastra likuma 37.pantu, Ministru kabineta 2006.gada 20.jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2., 4.punktu, Ministru kabineta 2021.gada 29.jūnija noteikumu Nr.455 “Adresācijas noteikumi” 32., 45. punktu un Olaines novada pašvaldības domes 2025.gada 28.maija saistošajiem noteikumiem Nr.SN7/2025 “Grozījumi Olaines novada domes 2022.gada 27.aprīļa saistošajos noteikumos Nr.SN5/2022 “Olaines novada teritorijas plānojuma 2018. – 2030. gadam teritorijas izmantošanas un apbūves noteikumi un grafiskā daļa””, dome nolemj: 

1. Atļaut atdalīt no nekustamā īpašuma Atceres (kadastra Nr.8080 014 0003) zemes vienību ar kadastra apzīmējumu 8080 014 0004, izveidojot divus atsevišķus nekustamos īpašumus.
2. Saglabāt zemes vienību ar kadastra apzīmējumu 8080 014 0003  nekustamā īpašuma Atceres (kadastra Nr. 8080 014 0003) sastāvā.
3. Veidot zemes vienību ar kadastra apzīmējumu 8080 014 0004 kā jaunu, atsevišķu nekustamo īpašumu.
4. Piešķirt lēmuma 3.punktā izveidotajam nekustamajam īpašumam nosaukumu Jaunās Atceres.
5. Saglabāt nekustamajam īpašumam ar kadastra numuru 8080 014 0003 nosaukumu Atceres.
6. Piekļūšanu zemes vienībām ar kadastra apzīmējumu 8080 014 0003 un 8080 014 0004 nodrošināt no Pašvaldībai piekrītošas zemes vienības ar kadastra apzīmējumu 8080 014 0082 (Stūrīši-Lakstīgalas).
7. Saglabāt zemes vienībai ar kadastra apzīmējumu 8080 014 0003 nekustamā īpašuma lietošanas mērķi - zeme, uz kuras galvenā saimnieciskā darbība ir lauksaimniecība (NĪLM kods 0101) visā platībā.
8. Saglabāt zemes vienībai ar kadastra apzīmējumu 8080 014 0004 nekustamā īpašuma lietošanas mērķi - zeme, uz kuras galvenā saimnieciskā darbība ir lauksaimniecība (NĪLM kods 0101) visā platībā.
9. Nekustamā īpašuma īpašniekam veikt izmaiņas nekustamā īpašuma sastāvā  zemesgrāmatā (Ieriķu iela 5, Rīga, LV-1084, e-pasts rigasrajons@zemesgramata.lv).
10. Lēmumu var pārsūdzēt Administratīvajā rajona tiesā, Rīgas tiesu namā (Baldones ielā 1A, Rīgā, LV-1007, riga.administrativa@tiesas.lv) viena mēneša laikā no tā spēkā stāšanās dienas.

Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).
Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.

Priekšsēdētājs									A.Bergs

Iesniedz: Attīstības un komunālo jautājumu komiteja
Sagatavoja: Būvvaldes speciāliste teritoriālplānojuma 
un zemes ierīcības jautājumos	K.Pozņaka
Saskaņoja: Būvvaldes vadītājas vietniece 	A.Melniece

Lēmumu izsniegt:
Valsts zemes dienesta Zemgales reģionālajai nodaļai - 
e-pasts: kac.jelgava@vzd.gov.lv  – K.Pozņaka
Valsts zemes dienesta Adrešu reģistra daļai -
e-pasts: var@vzd.gov.lv  – K.Pozņaka
Būvvaldei - K.Pozņaka
Īpašuma un juridiskajai nodaļai – A.Lagutinska
SIA “Baltic Terra Capital”- e-pasts: info@balticterra.eu
